*‘Oλα τα λύκεια της γειτονιάς μας, το 3ο Γυμνάσιο και τα 1ο, 4ο, 6ο, 7ο και 12ο Δημοτικά καθαρίζονται αποκλειστικά από καθαρίστριες σύμβασης έργου, μειωμένου ωραρίου, χρηματοδοτούμενες από το Ι.ΝΕ.ΔΙ.ΒΙ.Μ, αμειβόμενες με βάση τον αριθμό των αιθουσών, και άρα μόνο μετά το πέρας του σχολικού ωραρίου.*

*Καλούμε τη δημοτική αρχή, να πάρει θέση αναδεικνύοντας το μέγεθος του προβλήματος, να βγάλει για μια στιγμή το διαχειριστικό της κοστούμι και να μπει στη θέση των γονιών. Η εύκολη λύση της χρηματοδότησης των συμβάσεων έργου από το Ι.ΝΕ.ΔΙ.ΒΙ.Μ, αποδεικνύεται ότι δεν μπορεί να αντιμετωπίσει ουσιαστικά το διογκούμενο ζήτημα της καθαριότητας στα σχολεία των παιδιών μας.*

*Καλούμε Υπουργείο και κυβέρνηση να αναλάβουν τις ευθύνες της απέναντι στους γονείς, προχωρώντας άμεσα σε πρόσληψη μόνιμου προσωπικού καθαριότητας για τα σχολεία, απευθείας από τον κρατικό προυπολογισμό.*

*Η υγεία των παιδιών μας δεν διαπραγματεύεται, δεν είναι μια λογιστική εγγραφή εξόδου σε έναν προυπολογισμό και δε θα επιτρέψουμε πλέον να γίνει αντικείμενο μνημονιακών περιορισμών και «ορθής» διαχείρισης. Μόνο ορθό είναι οι πραγματικές ανάγκες των παιδιών μας, εν προκειμένω το στοιχειώδες δικαίωμα της σχολικής υγιεινής.*